Diari Oficial de la Generalitat Valenciana


Sumari del DOGV 10211, del 30-12-2024 (2024/13497)

RESOLUCIÓ de 9 de desembre de 2024, de la Subsecretaria de la Conselleria d'Innovació, Indústria, Comerç i Turisme, per la qual es proveïxen, pel sistema de lliure designació, las vacants anunciades en la convocatòria número 148/2024, de 25 de setembre (DOGV 9956, 14.10.2024).
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10546

Data del DOGV
:   30-12-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/13344

CVE
:   ANLT-H-1421-95924

Data del document
:   09-12-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Vista la Resolució de 25 de setembre de 2024, de la Direcció General de Funció Pública, per la qual es convoca la provisió, pel sistema de lliure designació, de diversos llocs de treball vacants, de naturalesa funcionarial, en la Conselleria d'Innovació, Indústria, Comerç i Turisme. Convocatòria número 148/2024.

Vistos els informes preceptius i vinculants emesos en data 6 de novembre de 2024 per la Direcció General de Funció Pública, relatius al compliment dels requisits de participació per part de les persones sol·licitants en la convocatòria número 148/2024, de 25 de setembre, per a la provisió, pel procediment de lliure designació, dels llocs de treball convocats.

Vistos els respectius informes, de dates 13, 14 i 15 de novembre de 2024, dels corresponents centres directius als quals estan adscrits els llocs, a fi de determinar les persones més idònies per a l'acompliment d'estos, el resultat és el següent:

Lloc 3, director/a territorial: es considera que la persona més idònia per al seu acompliment és Rosa María Aragonés Pomares, perquè acredita una àmplia experiència en el camp de la gestió juridicoadministrativa i en la direcció d'equips professionals en diferents àmbits de l'Administració pública. A més, se subratlla el coneixement de la candidata de l'estructura, organització i funcions de la Direcció Territorial de la Conselleria d'Innovació, Indústria, Comerç i Turisme a Alacant, i també la seua formació acadèmica en l'àmbit de la funció directiva pública.

Lloc 28416, subdirector/a general d'Energia i Mines: es considera que la persona més idònia per al seu acompliment és José Vicente Sanchis Luis, perquè acredita una àmplia trajectòria professional com a enginyer industrial en diversos llocs i responsabilitats que li han permés conéixer amb profunditat l'estructura, organització, funcionament i procediments de la conselleria. A més, s'ha valorat la seua formació i l'ampli coneixement de les ferramentes i programes informàtics que s'utilitzen en esta.

Lloc 29586, cap del Servici Territorial d'Indústria, Energia i Mines: es considera que la persona més idònia per al seu acompliment és Sara Blanes Bas, perquè acredita una dilatada experiència en el camp de la gestió tecnicoadministrativa en l'àmbit específic de les matèries de seguretat industrial i d'instal·lacions elèctriques. Se subratlla el coneixement de la candidata de l'estructura, organització i funcions del Servici Territorial d'Indústria, Energia i Mines d'Alacant, i també el seu ampli domini tècnic de les matèries d'indústria, energia i mines i en la direcció d'equips.

Vist que esta resolució ha sigut fiscalitzada de conformitat.

Vist el que s'establix en l'article 62.2 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, la publicació d’esta resolució servirà de notificació a totes les persones interessades, a l'efecte de possibles impugnacions o recursos.

De conformitat amb el que es disposa en la base quarta de la resolució de la convocatòria esmentada, i també l'article 115 de la Llei 4/2021, de 16 d'abril, de la funció pública valenciana; l'article 62 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i fent ús de les facultats delegades, en els termes establits en l'article 9 de la Llei 40/2015, d'1 d'octubre, de règim jurídic del sector públic, de conformitat amb el que es preveu en el número 8 del resolc tercer de la Resolució de 30 de setembre de 2024 (DOGV 9951, 04.10.2024), de la consellera d'Innovació, Indústria, Comerç i Turisme,

RESOLC

*Primer*

Nomenar Rosa María Aragonés Pomares, funcionària de carrera del cos A1-01, amb NRP \*0247\*, com a directora territorial, lloc número 3, subgrup A1, sector indistint, complement de destinació nivell 30 i complement específic E050.

*Segon*

Nomenar José Vicente Sanchis Luis, funcionari de carrera del cos A1-04-04, amb NRP \*6999\*, com a subdirector general d'Energia i Mines, lloc número 28978, subgrup A1, sector indistint, complement de destinació nivell 30 i complement específic E050.

*Tercer*

Nomenar Sara Blanes Bas, funcionària de carrera del cos A1-04-04, amb NRP \*2051\*, com a cap del Servici Territorial d'Indústria, Energia i Mines, lloc número 29833, subgrup A1, sector indistint, complement de destinació nivell 28 i complement específic E050.

El cessament en l'actual lloc de treball es produirà d'ofici el dia de la publicació d'esta resolució en el *Diari Oficial de la Generalitat Valenciana*. La presa de possessió en la nova destinació tindrà efectes des de l'endemà del cessament.

Contra esta resolució, que posa fi a la via administrativa, es podrà interposar, potestativament, un recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la notificació, o un recurs contenciós administratiu davant el jutjat contenciós administratiu de València, o davant el jutjat contenciós administratiu de la circumscripció en la qual la persona demandant tinga el domicili, en el termini de dos mesos a comptar des de l'endemà de la notificació. Tot això de conformitat amb el que s'establix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.

  

València, 9 de desembre de 2024

(p. d. R 30.09.2024; DOGV 9951, 04.10.2024)

Elena Lumbreras Peláez

Sotssecretària de la Conselleria d'Innovació, Indústria, Comerç i Turisme